Theme ra ku lamala ku ku tsoniwa ri vula ku lahlekeriwa kumbe ku pfumatiwa ku tiphina hi vutomi bya vaaki hi ku ringana na vanwana. Hambileswi ku nga riki na nhlamuselo leyi nga enawini ya theme ra ku lamala, kambe ri katsa ku pfumatiwa ko tala ko hambana ko va munhu a kota ku tirha. Eka matsalwa ya pholisi ya Afrika Dzonga theme leri ri hlamuseriwa tanihi ku tsandzeka ka miri, miehleketo na switwi. Ku tsandzeka loku ku nga va ka xinkarhana kumbe ka nkarhi hinkwawo. Hikwalaho vanhu va nga va ni ku lamala ka miri loku khumbaka swirho, ku lamala ka switwi loku khumbaka ku yingisela, ku vona na ku lamala ka miehleketo loku khumbaka havumbirhi miehleketo na vuswikoti byo dyondza? Loko swiyimo leswi swi ta va swi xiyiwile, swi lava leswaku n'wana a hatla a yisiwa eka lava thwaseleke tidyondzo ta miehleketo. Vana lava va fanele ku tshineleriwa mikarhi hinkwayo. Hina vaakatiko hi nga swi kota ku lwa na mhaka yo tisunga loko ho kota ku pfuna no khutaza vana ku va va amukela swiyimo swo hambanahambana. Vana i vumundzuku bya tiko rerhu handle ka vona tiko ra hina a ri nga vi na vumundzuku.